เรื่องร้องเรียน (ไม่ระบุ) วันที่ 2023-05-01 08:07:45 — แขวงพระบรมมหาราชวัง เขตพระนคร กรุงเทพมหานคร
2 วันก่อนไปไหว้ศาลหลักเมือง นั่งรถไปกับเพื่อน พอเลี้ยวเข้าซอยข้างศาลหลักเมือง มีแก๊งขายดอกไม้มาดักรอ โบกให้ไปจอด และมีคนคอยตามประกบให้ซื้อดอกไม้+ ผ้าแรพ 3 สี ผืนบางๆ + ทองคำเปลว โก่งราคาชุดละ 140 บาท ไปกัน 2 คน จะบังคับให้ซื้อ 2 ชุด แต่ด้วยความที่ไปกับเพื่อน 

ถ้าไม่ซื้อ ก็กลัวรถจะโดนทำลายเสียหาย จำใจต้องซื้อ แต่ซื้อมา 1 ชุด 

สังเกตคนที่ขับรถไป โดนเหมือนกันหมด และพอมาดูในเน็ต ก็มีคนโดนเหมือนกัน แก๊งนี้น่าจะทำมาหากินแบบนี้มาหลายปีแล้ว

รบกวนเจ้าหน้าที่หน่วยงานที่เกี่ยวข้อง ช่วยตรวจสอบและจัดระเบียบสถานที่ให้หน่อยนะคะ เพราะศาลหลักเมืองอยู่ใจกลางเมือง ใกล้วัดพระแก้ว เป็นสถานที่ท่องเที่ยว เป็นที่เคารพสักการะ ไปแล้วเจอมิจฉาชีพแบบนี้ ไม่สบายใจกลับมาเลยค่ะ